Prenilacija

thumb|Skeletna formula prenil-grupe
**Prenilacija** (poznata i kao **izoprenilacija** ili **lipidacija**) jest dodavanje hidrofobnih molekula na protein ili biomolekula. Obično se pretpostavlja da **prenil grupe** (3-metilbut-2-en-1-il) olakšavaju vezivanje za ćelijsku membranu, slično lipidnim sidrima poput GPI sidra, iako direktni dokazi za to nisu uočeni. Pokazalo se da su prenil-grupe (također nazvane izoprenil-grupe, koje imaju jedan atom vodika više od izoprena) važne za vezivanje protein-protein, putem specijaliziranih domena za vezivanje prenil-proteina.
 
## Prenilacija proteina 
Prenilacija proteina uključuje prijenos ili farnezil ili geranilgeranil dijela na C-terminalne cistein(e) ciljnog proteina. Postoje tri enzima koja vrše prenilaciju u ćeliji, farnezil transferaza, Caax proteaza i geranilgeranil transferaza. I.
**Farnezilacija** je tip prenilacije, posttranslacijska modifikacija proteina kojom se izoprenilna grupa dodaje ostatku cisteina. It is an important process to mediate protein–protein interactions and protein–membrane interactions.
 
### Prenilacijska mjesta 
Postoje najmanje tri vrste mjesta koja prepoznaju prenilacijski enzimi. **CaaX motiv** nalazi se na COOH-terminusu proteina, kao što su lamin ili Ras. Motiv se sastoji od cisteina (C), dvije alifatične aminokiseline ("aa") i neke druge terminalne aminokiseline ("X"). Ako je X pozicija serin, alanin ili metionin, protein je farneziliran. Naprimjer, u rodopsin kinazi sekvenca je CVLS. Ako je X leucin, protein je geranilgeraniliran. Drugi motiv za prenilaciju je **CXC**, koji u proteinu Rab3A srodnom Ras-u dovodi do geranilgeranilacije i na cisteinskim ostacima i na metil esterifikaciji. U skladu s tim, pokazano je da farnesol i geranilgeraniol mogu ublažiti efekte uzrokovane statinima ili dušikovim bisfosfonatima, što dodatno podržava tezu da alkoholi *mogu* biti uključeni u prenilaciju, vjerovatno putem fosforilacije u odgovarajući izoprenoid pirofosfat.
 
Proteini koji podliježu prenilaciji uključuju Ras, koji ima centralnu ulogu u razvoju raka. Ovo sugerira da inhibitori enzima prenilacije (npr. farneziltransferaza) mogu uticati na rast tumora. U slučaju K- i N-Ras oblika Ras, kada se ćelije tretiraju sa FTI, ovi oblici Ras mogu podlijegati alternativnoj prenilaciji u obliku geranilgeranilacije. Nedavni radovi su pokazali da inhibitori farneziltransferaze (FTI) također inhibiraju Rab geranilgeraniltransferazu i da uspjeh takvih inhibitora u kliničkim ispitivanjima može biti podjednako posljedica efekata na Rab prenilaciju kao i na Ras prenilaciju. Inhibitori enzima preniltransferaze pokazuju različitu specifičnost za preniltransferaze, ovisno o specifičnom spoju koji se koristi.
Pored GTPaza, pokazano je da protein kinaza GRK1, također poznata kao rodopsin kinaza (RK), podliježe farnezilaciji i karboksil metilaciji koju usmjerava karboksil terminalna CVLS CaaX box sekvenca proteina. Pokazalo se da funkcionalne posljedice ovih posttranslacijskih modifikacija igraju ulogu u regulaciji fosforilacije rodopsina ovisne o svjetlosti, mehanizma uključenog u adaptaciju na svjetlost.

### Inhibitori 
FTI se može koristiti i za inhibiciju farnezilacije kod parazita kao što su *Trypanosoma brucei* i malarija. Čini se da su paraziti osjetljiviji na inhibiciju farneziltransferaze nego ljudi. U nekim slučajevima, to može biti zato što im nedostaje geranilgeraniltransferaza I. Stoga je moguće da se razvoj antiparazitskih lijekova 'naslanja' na razvoj FTI-a za istraživanje raka.
Osim toga, FTI-i su pokazali određeno obećanje u liječenju mišjeg modela progerije, a u maju 2007. godine započeto je kliničko ispitivanje faze II korištenjem FTI-a lonafarnib za djecu s progerijom.

U transdukciji signala putem G-proteina, podjedinice palmitoilacija α, prenilacija γ podjedinice i miristoilacija su uključene u vezivanje G-proteina za unutrašnju površinu plazmamembrana, tako da G-protein može interragovati sa svojim receptorom.

## Prenilacija malih molekula 
Male molekule također mogu proći prenilaciju, kao što je slučaj s prenilflavonoid imai drugim meroterpenoidima. Nedavno je opisana prenilacija derivata vitamina B2 (flavin mononukleotida).
 
## Dugovječnost i učinci na srce 
Studija iz 2012. godine otkrila je da liječenje statinima produžava životni vijek i poboljšava zdravlje srca kod *Drosophila*, smanjenjem specifične prenilacije proteina. Studija je zaključila: "Ovi podaci su do sada najdirektniji dokaz da smanjena prenilacija proteina može povećati zdravlje srca i životni vijek kod bilo koje vrste metazoa, te mogu objasniti pleiotropne (nepovezane s holesterolom) učinke statina na zdravlje."
Kliničko ispitivanje iz 2012. godine istražilo je pristup inhibicije prenilacije proteina s određenim stepenom uspjeha u liječenju Hutchinson-Gilfordovog progerijskog sindroma, multisistemskog poremećaja koji uzrokuje zastoj u rastu i ubrzanu aterosklerozu što dovodi do rane smrti.

## Također pogledajte
* Miristoilacija
* Palmitoilacija
* Horoideremija, genetska bolest uzrokovana gubitkom REP1, REP2 gotovo kompenzira, ali ne može spasiti spori početak sljepoće
## Reference
## Dopunska literatura 
*
*
*

 
## Vanjski linkovi
*

Kategorija:Periferni membranski proteini
Kategorija:Membranska biologija
Kategorija:Posttranslacijske modifikacije